LidanRubinov/Halacha-QA huggingface dataset:
שאלה: כשרות אולם: הוזמנתי לחתונה באולם רד בתל עדשים בכשרות מ.ד עמק יזרעאל אנחנו מקפידים על מהדרין ברמת הבדצי"ם. שוחחתי עם המשגיח שאמר שתמיד כלל המוצרים מהדרין בשרים לפי הזמנה ובארוע זה פרגיות בית יוסף שמיטה בדרך כל יבול נכרי מהספק הרגיל והשלמות היתר מכירה ובארוע זה יוקפד על יבול נכרי שאלתי אם מוכרת לכם השגחה זו ואם ניתן לסמוך לרמת מהדרין כשיש רגישות משפחתית
תשובה: אנחנו לא מכירים את ההכשר הנ"ל כדאי לברר לפרטי פרטים: בישול ישראל כדעת מי? איזה חברת ירק עלים? המשגיח נוכח כל הזמן? מהיכן כלל הבשרים והעופות? לא כדאי להסתמך על תשובות "הרוב בד"ץ" וכד  שכן זה לא מחייב
שאלה: בת זוג עתידית: זה נכון שארבעים יום לפני שתינוק נולד בת קול יוצאת ואומרת מי הוא זיווגו? כי אם כן, מה קורה עם הצד השני כשבן זוגו העתידי מת עוד לפני שהם מכירים אפילו? הוא לא זוכה לזיווג ולהתחתן?
תשובה: ח אכן אומרים כי ארבעים יום קודם לידת הוולד יוצאת בת קול ואומרת כך. ברם, אנו, שלא שומעים את בת הקול, לא באמת יודעים מהי המשמעות של בת קול זו, ומה היחס בין בחירתו החופשית של האדם, חיפושו אחר זיווגו, הכישורים התקשורתיים והאנושיים שיש בו   ובין בת הקול הזו. בכל מקרה, אנו מאמינים כי גם אם המיועד או המיועדת נפטרו   הדבר אינו אומר שהנותר בחיים לא יתחתן, אם יפעל בדרכים בהן מתקדמים לקראת נישואין. ושמחות רבות
שאלה: מה הטעם ההגיוני בכך שאסור להיות בקשר בגיל צעיר?: קוראים לי משה רציתי להודות קודם כל על האתר היפה הזה והפתוח ממש ניפלא שאלה: אמרו לי הרבה שקשר עם בנות זה לא טוב ואני כל הזמן שואל את עצמי בעצם למה זה לא טוב? תמיד אומרים לי כי ככה כתוב בהלכה אבל זה לא מספיק השאלה שלי היא לגבי היגיון. אז למה בעצם אסור?
תשובה: לק"י לך משה! לך על המחמאות! זה נורא מחזק שאתה אומר את זה אז באמת השאלה שלך היא באמת שאלה טובה ואני יכול בהחלט להזדהות איתה. הרבה פעמים אנחנו רוצים לשמוע להלכה ואנחנו יודעים מה היא אומרת, אבל מה ההיגיון מאחוריה? מה ההיגיון ההלכתי פה? האמת, כמוך אני גם כן תוהה מה רע בקשר עם בנות? הרי מחנכים אותנו תמיד שהשלמות שלנו היא כשמתחתנים, ובכלל זה טבעי ונורמלי המשיכה בין המינים, אז מה רע? אני מאמין שהתשובה גם נמצאת בתוך הדברים עצמם. בהלכה, יש לא מעט הלכות שנוגעות במה אסור, אבל יש גם הרבה הלכות במה מותר. אותו דבר בנושא של הקשר בין בנים ובנות - בהלכה מוזכר את האיסורים, אך גם איך מתנהגים עם אשתך (בעתו ובזמנו כמובן). על פי זה אפשר לדעת איזה קשר הוא טוב ואיזה לא. מה ההיגיון? ההבנה שהקשר בין איש ואשה הוא לא סתם קשר. יש פה משהו מיוחד שאין כדוגמתו (אלא אם כן חלילה אתה יוצר קשר כזה). בגלל שיש פה שלמות (ואומרים שבחופה הנשמות מתאחדות - שזה דבר עצום) צריך לדעת איך לבוא לשלמות הזאת ואיך לחפש את אותה השלמה שלך. אם אתה מפזר ככה את עצמך ומחפש אצל ההיא בגיל 16, כשאתה יודע שלא תתחתנו וכל המטרה זה סתם להרגיש טוב, זה יכול לבלבל אותך אחרי זה. על אותו משקל אם אתה יוצא עם מישהי בגיל 16 כי אתה מאמין שהיא תהיה אשתך, אבל השאלה היא מי אתה? הרבה פעמים בגלל שי פה השלמה צריך שבשביל שתיתן מקום בשבילה תהיה גם אתה. כשאתה בונה את עצמך ויש את הקולות האלו שאתה מחפש שיהיו חלק מעולמך, אבל כרגע לא בנית את עצמך מבחינה אישיותית (שזה כולל מידותית, רוחנית וכו ). לכן, הקולות הללו עלולים לבלבל אותך לא מתוך רוע (גם בדוגמא הקודמת זה לא מתוך רוע), אלא כי אתה מנסה לבנות את עצמך תוך כדי שאתה מחפש את החצי השני שלך - אשתך, וקשה לך לעשות את ההתאמה. אל דאגה, בעזהי"ת אתה תמצא את אשתך, אבל מבחינה רגשית יש לך מישהי שם תקועה בראש או שאתה אולי מפספס את מי שאתה יכול להיות, ולא רק עמוד השדרה האישיותי שלך וכמה הוא חזק. ומה עם בנות שתיפגש איתן בעתיד בתקווה לבנות בית? זה משהו אחר. למה? כי אנחנו מקווים שבאים לזה מתוך חוסן אישיותי מסוים שאתה יודע מי אתה ומה אתה מחפש. כן, יכול להיות שתיקשר למישהי רגשית ואז יתברר שזה לא זה, אבל אתה יודע מה? אתה כבר עם יסודות איתנים ומתוך זה אתה תדע איך להתרומם. אז למה אסור אומרים שאסור קשר עם בת? כי גם אם זה מתחיל כקשר אפלטוני או סתם ידידותי, כמו עם חבר, זה לא אותו דבר, ובמובן מסוים עצם השאלה מוכיחה את זה. הרי הלב באמת רוצה את זה, ובינינו לא בדיוק כמו שהוא צמא לקשר עם בן (שגם קשר כזה רוצים, אבל לא באותה צורה). עצם הרצון הזה מעיד שיש פה משהו אחר שהוא בריא, טבעי וטוב! א ב ל צריך גם לדעת מתי לתת לו את הביטוי. כשהבניין האישיותי עדין לא שלם ואנחנו עדין בבניה הרוחות האלו שמרגישים בפנים יכולים לבוא ולהרעיד את כל הבנין הזה שלנו וחלילה גם לרסק בנין אחר, ובכל נוצר בדיוק ההפך ממה שאנחנו רוצים. אני מקווה שהדברים האלו עזרו. כמובן שיש פה עוד הרבה להרחיב ולהוסיף, ואם תרצה אתה מוזמן לכתוב לנו בשמחה. אני מוסיף פה קישורית של דברים שמביאים את הדברים גם מהצד השני: הרבה הצלחה! נתנאל netanelweil gmail.com
שאלה: המלחמה בסרטן: במדע מנסים לפתח תרופות למחלות רבות כגון מחלת הסרטן. לקב"ה דרכים רבות לפעול. אם הקב"ה רוצה שמישהו יקבל את הייסורים ואף ימות הוא יעשה את זה גם אם זה לא דרך הסרטן. אם כך, מה טעם החיפוש אחר פתרונות למחלות וכדו?
תשובה: שני דברים מקבילים יש בזה- עצם הנהגת ד  את המוות בעולם, זאת איננו מבקשים לשנות משום שהדבר רק ביד ד  ומפתחות תחיית המתים אינם בידינו לעת עתה, עד שהעולם יתבסם ויתעלה, ובילע ד  המוות לנצח בתורה ומעשים טובים וכפי שהרמב"ן באר על ייתור הרפואה אצל ימי הנבואה. אולם בדבר השאלה כיצד המוות יופיע בימינו, ובאילו דרכים ואריכות הזמנים, על כך אנו מצווים לפעול לשפר זאת. שנאמר ואהבת לרעך כמוך, ברור לו מיתה יפה. ועוד, שנאמר ורפוא ירפא ומכאן שניתנה רשות לרופא לרפא, דהיינו שעליו להשתדל בדבר כדרכי הטבע כמצווה של לא תעמוד על דם רעך במבט האנושי שלנו, וד  יעשה הטוב בעיניו.
שאלה: המלחמה בסרטן - למה להאבק בגזירת שמים?: במדע מנסים לפתח תרופות למחלות רבות כגון מחלת הסרטן. לקב"ה דרכים רבות לפעול. אם הקב"ה רוצה שמישהו יקבל את הייסורים ואף ימות הוא יעשה את זה גם אם זה לא דרך הסרטן. אם כך, מה טעם החיפוש אחר פתרונות למחלות וכדו?
תשובה: שאלת שאלה יפה ועמוקה מאד. הסרטן, כמו כלל המחלות בעצם הם חלק מהרע הקיים בעולם. יש רוע שהוא  מעשה ידי אדם  בדוגמא של חטאים וכדו  ויש רוע וסבל שטבוע בעולם מתחילת ברייתו. התורה מדריכה אותנו שעלינו להלחם ברוע ובסבל, גם ברוע המוסרי וגם ברוע שטבוע בעולם. יתירה מזו, המאבק ברוע הוא לא  תאונה  אלא הוא המטרה שלשמה באנו לעולם. על כן, החיפוש אחר פתרונות אינו נגד רצון ה  אלא הוא הוא רצון ה. אם נביא דוגמא לדבר מח - שאל רומאי אחד את ר  עקיבא - אם הקב"ה רוצה שהעניים יסבלו מדוע אנו נותנים להם צדקה. ענה לו ר  עקיבא - הקב"ה רוצה שיהיו עניים כדי שאנחנו נשתפר ונתקדם במידת הצדקה. באותה מידה יש לומר, שהקב"ה מנהיג את העולם כך שיש בו מחלות, כדי שאנחנו נתאמץ ונמצא להם רפואות, כדי שנתאמץ לגמול איתם חסד וכן הלאה. מקוה שהצלחתי להבהיר קצת. תגובות תתקבלנה בשמחה במייל שלי טוביה tsbias1 gmail.com
שאלה: שימוש בסליסר בשבת: האם מותר להשתמש בסליסר לחיתוך סלט בשבת
תשובה: אסור להשתמש במכשיר זה משום טוחן ועובדין דחול. אולם במכשיר העשוי כטבלה עם ריבוע של סכין בעלת חורים ריבועים בינוניים, והירק נחתך בו בלחיצה- מותר
שאלה: משפחה לגיור באשדוד: שכנה שלי עוברת גיור מטעם הצבא והיא צריכה משפחה שתאמץ אותה לצורך קיום חיים דתיים מלאים, הסמינר לא כל כך עזר לה למצוא משפחה השאלה למי ניתן לפנות באשדוד?
תשובה: פנו לרב יוסף זייני מרובע ד בהצלחה
שאלה: הקדמת בר מצווה ביום: הרב, נתבקשתי ללמד ילד לקראת בר המצווה שלו לקרוא בתורה. הבעיה היא שיום ההולדת שלו יוצא ביום שישי בשבוע והמשפחה רוצה לעשות עליה לתורה בכותל ביום חמישי. האם יש אפשרות להקדים ביום את העליה לתורה? מותר להעלות נער בן שלוש עשרה פחות יום במקרה כזה? מראש, שחר
תשובה: לך ותזכה למצוות, ביום חמישי הילד אינו חייב במצוות ולכן אינו עולה לתורה ובודאי אינו קורא בתורה שכן הוא אינו מוציא את הרבים ידי חובתם. עריכת בר מצווה כזה בכותל היא הכשלת הרבים שנמצאים שם ומתכוונים לצאת ידי חובה ולענות על דברים שבקדושה שקטן אומר   קורא אותם. לפניהם כמה אפשרויות ואציין שתים מהן: 1. לחגוג ביום חמישי בכותל הנחת תפילין שכן מקובל להניח תפילין לפני יום ההולדת. 2. לערוך את החגיגה בכותל ביום שני או חמישי שלאחר מכן. הילד יניח תפילין לפחות מיום הגיעו למצוות - יום שישי, ואת החגיגה ניתן לדחות ולערוך אותה בכותל כמה ימים אחרי. (כך מקובל לגבי כל מי שיום ההולדת שלו אינו חל בשני או חמישי) ותזכה למצוות דוד לוי 098987548
שאלה: תרומות ומעשרות: יש שלנו משפחה שגרה בחו"ל והם קנו השבוע תפוזים שגדלו בארץ ישראל. א. האם יש לחשוש שהם משנת השמיטה. ב. אם הם לא משנת השמיטה האם צריכים להפריש תרומות ומעשרות עם או בלי ברכה. ג. האם יש על זה חשש ערלה. (שמעתי שהרבה פירות ששולחים לחו"ל הם ערלה, ואולי אפילו רוב) דוד
תשובה: נכון להיום כ"ג אייר תשע"ה : באופן כללי על פירות הדר הנמצאים היום בשוק- א. כל פירות ההדר אינם בנתיים משנת שמיטה (חוץ מחלק מהלימונים) ב. הם פירות של שנה שישית וצריך להפריש תו"מ (מעשר עני) ג. לא שמעתי על כך. עם כל זה פירות מהארץ שמייבאים לחו"ל פטורים מהפרשת תו"מ (שו"ע יור"ד של"א:י"ב)
שאלה: טורטיות: לרב, לא ראיתי טורטיות בהכשרים מוכרים (הכשרים המאושרים לחומרי גלם בדף של כושרות). בחנויות ראיתי טורטיות בהכשר הרב פינחס אברהם מייערס אבד"ק האג, ללא חשש חדש, פת ישראל אישור רה"ר - האם מוצר זה הוא ברמת כשרות גבוהה? לרב
תשובה: יש כיום עשרות רבות של "הכשרים" מחו"ל. את ההכשר הזה איננו מכירים. ניתן לברר במחלקת היבוא של הרה"ר מה רמת הכשרות של המוצר: רגיל או מהדרין
שאלה: שמירה על קשר בשירות: :) אני לומדת בכיתה י"ב באולפנה (בלי פנימייה), יש לנו שכבה מיוחדת ומגובשת ואנחנו בקשר מטורף! אחרי כל השנים המשותפות ביחד, ואחרי התקופה של ההכתרה שחיברה אותנו במיוחד, אנחנו נכנסות בתקופה הזו לתקופת בגרויות ומבחנים, ופחות באים לאולפנה בגלל המבחנים והחופשים. קשה לנו בטירוף עם העובדה שנצטרך להיפרד, שנה הבאה בע"ה כל אחת תיכנס לדרך חדשה, וברור שיהיה קשה לשמור על קשר :( מה עושים בשביל לשמור על קשר בשנה הבאה? (וגם בתקופה הנוכחית- איך מחזקים את הקשר כשבקושי נפגשים)
תשובה: לק"י לך! סליחה שהתעכבנו מעט עם התשובה ואת מקבלת אותה כשאת כבר בתוך התקופה הזו של הבגרויות. אני באמת יכול להבין את הרצון העז לשמור על הקשר אחרי התקופה המדהימה והמגבשת שלכן, במיוחד לאור מה שעברתן בשנה האחרונה. ברור שבשביל לשמור על קשר לא די רק בהצעות אלא צריך מאמץ מכל מי שרוצה לשמור על קשר. יש כמה דרכים לשמור על קשר, אם זה בהודעות או הקלטות של וואטסאפ, אבל זה נראה לי ברור שזה לא נקרא להיות בקשר. קשר הוא משהו טיפה יותר חי מזה (למרות שזה יכול לעזור בקשר עצמו). אז מה עושים כדי להיפגש בשנה הבאה? יש כמה עצות נקודתיות שאפשר לתת ככלי 1. לקבוצה - קובעים מראש זמנים קבועים בהם נפגשים (זה יכול להיות בחופשות שידועות מראש) ולהפוך את זה למנהג ביניכן. 2..לקבוצה   שבת מחזור. 3. לפרט   להתקשר לחלק מהבנות ולדבר איתן, גם אם זו לא השיחה הכי עמוקה וארוכה. 4. לפרט   תקבעי להיפגש עם הבנות, ולא רק החברות הטובות שלך. ככה, יש קבוצה שנפגשת ושומרת על קשר. עם כל העצות, צריך לקחת בחשבון שלא תמיד כולן יוכלו להגיע, וזה ר. צריך להמשיך לנסות ובסוף באמת יהיה גרעין שנפש ושומר על קשר ועוד שמגיעים ושומרים גם כן על קשר, גם אם לא כחלק מהגרעין הקשה של המחזור. ומה עם עכשיו? מן הסתם עדין יש לחץ של בגרויות ונמצאים במרוץ הלימודים המטורף, אך ברור שיש גם זמן שצריך להתאוורר. אפשר לקבוע שיוצאים ועושים משהו. ברוח הדברים האלה אפשר באמת לקבוע כמה ערבים כייפים כדי להשתחרר טיפה מכל הנושא הזה של הלחץ שמלווה את התקופה הזו. אפשר גם לעשות ערב לימוד כיתתי כזה (ושביל זה צריך אמון וזרימה) שבו כל אחת מסכמת חלק מהחומר ומעבירה את החומר הלימודי בצורה קצרה לכולן. ככה, כל אחת לומדת אך גם מועשרת מחברותיה. כל זה בהנחה שנפגשים, ואם לא נפגשים? השיחות הטלפוניות שוות משהו (וואטסאפ אולי פחות, תלוי את מי שואלים) ובאמת משמרות משהו, אך זה כשיש בסיס ויש כבר משהו, אך יחד עם זאת החכמה בעיני היא ליצור את המפגשף גם אם הוא קצר ולא עם כולן. ברור שהבאנו כמה עצות   כלים נקודתיים שעוד אפשר להרחיב עליהן והלביא עוד, אך כמו שאמרנו בהתחלה   הכל תלוי בצדדים השונים ומי רוצה לשמור על קשר ולהיות חלק מהמחזור שנשאר קרוב זו לזו. מקווה שהדברים עזרו. אם תרצי עוד עצות או יש עוד שאלות בנושא הזה או בנושאים אחרים תרגישי חופשית לפנות אלינו. הרבה הצלחה וישר כח גדול על הרצון באמת להשאיר את הדיבוק חברות הזה. עלו והצליחו בבגרויות, בשנה הבאה ובכלל, נתנאל netanelweil gmail.com
שאלה: אוכל בתנור בשרי לאירוע חלבי: האם ניתןלהכין אוכל לאירוע חלבי בתנור שהוא בעיקרון בשרי (אך לא נאפה בו בשר ב24 שעות אחרונות) האוכל שיאפה כנראה יאכל ביחד עם אוכל חלבי ממש
תשובה: מותר, ובלבד שאין בו חתיכות אוכל
שאלה: דחיית טבילה במקווה: אני אמורה לטבול במקווה ביום שיש בו אירוע משפחתי. השאלה אם ניתן לדחות את הטבילה ביום במידה וזה מוסכם על בעלי.
תשובה: אם הדבר לחלוטין מוסכם על בעלך, ואין ברירה אחרת נראה לי שאפשר לדחות. עייני בקישור אני לא ממליץ על כך מפני שאפשר שההסכמה של בעלך אינה בלב שלם - קשה לדעת מה בלבו! כמו כן צריך לבדוק האם את חייבת להיות בכל משך האירוע? אולי אפשר להקדים לצאת מהאירוע או לאחר לבוא? עניין הטבילה נוגע במקומות מאוד רגישים ולא נכון לערער - זה עלול  לפתוח חשבון  שיחולל נזקים בטווח הרחוק.
שאלה: לוותר עליו או להתחתן?: אני יוצאת עם בחור שאני גובהה ממנו ב 4-5 ס"מ, אנחנו יחד חודשיים, בתחילת הקשר היה לי מאוד קשה לקבל את זה, ואז המשכנו להיות יחד ואני מסנה והייתה תקופה שלא חשבתי על זה בכלל והנה איך שמדברים איתי על זה אז זה גורם לי להתרחק ממנו. וזה לא אמור להיות ככה? ואני לא רוצה לוותר עליו כי הוא באמת מקסים, לא פגשתי בחור כזה בחיים שלי. מה עליי לעשות? לוותר עליו? הוא רוצה להתחתן וגם אני רוצה אבל מפחדת שזה לא יהווה מכשול בעתיד ויגרום לי לתסביכים כי גם ככה שאי נזכרת בזה קשה לי עם זה. מה לעשות?זה הגיוני לשלול בגלל גובה?
תשובה: תסביכים הם בחירה שלך, ותלויים בהחלטות שלך להתגבר והתבגר, לגבש לעצמך מבט יציב ומשמעותי על החיים ועל בעלך. אל תחשבי מראש שיהיו בעיות. אם הבחור נאה בעיניך ומעשיו טובים, ויש בו יראת שמים, אזי ודאי טוב להתחתן איתו. הבדל גובה כזה הוא דבר מצוי לעיתים ואינו מלמד על בעיה בהכרח בעתיד. יה"ר שתהיה לכם סיעתא דשמיא. בהצלחה
שאלה: כשרות בשר מיובא: האם יש הבדל בין בשר גלאט המיובא מחו"ל לבין בשר בכשרות רגילה המיובא בחו"ל בעניין הכשרת הבשר (מליחה וכו ) לפני שמקפיאים אותו ושולחים לארץ? במילים אחרות: האם צריך למלוח את הבשר לאחר הפשרתו בארץ, בבשר גלאט רגיל? ב מראש!
תשובה: על האריזה מצויין אם הבשר נמלח כדין. לרוב הבשר מגיע לאחר מליחה.
שאלה: קשר עם גויים או יהודים שחטאו לעם היהודי (ובפרט קניית מוצרים מחברות שהי: ראיתי באינטרנט כתבה על חברות בזמן גרמניה הנאצית שתמכו באידיאלים הנאצים וכן עשו עוול גדול ליהודים. השאלה הכללית שלי היא האם יש להלכה או למוסר היהודי נגיעה בעניין ומה הוא אומר על קשר (גם קניית מוצרים וכו ) מחברות או יחידים, גויים או יהודים שפשעו לעם היהודי, או למישהו אחר (לאו דווקא לעם, או פשעו ליחיד, לדוגמה כמו קנייה מגנב (שאסור לסייע בידי עוברי עבירה)? השאלה הפרטנית שלי היא, האם מותר לעשות עסקים לקנות מוצרים מחברות כמו קוקה-קולה, סימנס, פורד והוגו בוס שהיו קשורות בנאציזם (חלקן אף עלו וקיבלו שם בעקבות המהפכה הנאצית, כגון הוגו בוס) ו או תמכו באידיאלים לא מוסריים (כגון תמיכה באידיאל הנאצי והשמדת יהודים - הנרי פורד ממציא פורד)? אם השאלה הכללית ארוכה ומסועפת אשמח לתשובה על השאלה הפרטנית בכל מקרה. מראש
תשובה: מלכתחילה ודאי היה צריך להיות במצב מרוחק ולא לקבל מהם דבר לאחר עצמאותנו. הלא זהו חבר העמים אשר שפך דמנו אלפיים שנים, בכנסיות ובפוגרומים, בידי איכרים ואנשים רמי מעלה מדתם ומתרבותם. אדמת אירופה ספוגה מדם נשותינו, רבנינו, טפנו. לא יכופר לשופך הדם אלא בדם שופכו, ועל כך אנו מתפללים בכל שבת  יודע בגויים לעינינו נקמת דם עבדיך השפוך וכו  דורש דמים אותם זכר לא שכח צעקת ענוים וכו  מחץ ראש על ארץ רבה. אמנם חלק מעמים אלו מנסים לאחרונה לעשות תשובה על מעשיהם באלפי השנים הללו, וטוב שכך. אולם תשובה על כאלה דברים אינה מתרחשת בין רגע של מאה שנים, אלא זקוקה למהפך עמוק בכל הזהות הלאומית והבנה מהו ערכם של ישראל כאומה אלהית. תשובה כזו צריכה תהליך של מאות שנים. כעת הם אינם שם, אלא מתחרטים רק על המעשים של השואה, וגם זאת לא כולם, ובד בבד גואה האנטישמיות ביבשת זו. כמו בכל כלל יש יוצאים מן הכלל, יש עמים ספורים ואנשים ספורים שהיו ישרים ומוסריים כלפי ישראל, ועלינו להכיר להם טובה על כך. בדיעבד, שכבר היישוב היהודי טעה ויצר קשר איתם, ונוצרה תלות במסחר ובחוסן הלאומי שלנו וכו, אזי אין אפשרות לבטל זאת. אך זה איננו דבר מוסרי לדעתי. לשאלתך הפרטנית- חברות מסחריות שתמכו מפורשות באידיאולוגיה הנאצית וסייעו לה מתוך כך, אין זה מוסרי לקנות מהן מוצרים. אלא אם שינו שמם או הביעו חרטה ופיצוי לרבים (וגם זאת, לא לכתחילה). חברות שלא תמכו מפורשות, או שתמכו פוליטית מאונס מסחרי אך לא סייעו בפועל לנאצים, נראה שאין בעיה לרכוש מעימם. בשעת דחק של הפסד מרובה או הפרש מחירים גדול, אזי יש מקום להקל כיוצא דופן.
שאלה: טיפול במחטים בשבת -מותר?: רציתי לשאול האם מותר לטפל באדם הסובל ממיגרנות חזקות בשבת ע"י מחטים סיניות קטנות שאינן גורמות להוצאת דם?
תשובה: ב"ה הסובל ממיגרנה מוגדר כ חולה שאין בו סכנה, במקרה זה מותר לעשות עבורו מלאכות שאסורות מדרבנן, אך אין לעשות מלאכות שאסורות מן התורה. מחטים שאינן גורמות להוצאת דם ומטרתן הוא ללחוץ על קצות העצבים, ולא לפגוע כלי הדם, לכן גם אם יוצא דם אין כאן כל כוונת הוצאת דם, לכן ודאי שאיסורן בשבת הוא מדרבנן, וכאמור לחולה שאין בו סכנה מותר לעשות מלאכות אלו. לכן מותר לטפל במחטים אלו במקרה של מיגרנה. בברכת רפואה שלימה דוד davideign gmail.com
שאלה: פעולות לפני תפילה: לכב הרב, האם מותר להוריד זבל לפני תפילת שחרית? האם מותר לגהץ חולצה? לשטוף כלים? נוכח העובדה שאני לא ככ איש של לילה הרבה יותר קל לי לעשות את הדברים בבקר, רוב תודות
תשובה: באופן כללי, נקודת המוצא היא שאין עושים פעולות לפני התפילה, והתפילה היא הדבר הראשון שעושים ביום. ברם, אם קמים מוקדם, ויש תפילה קבועה שהולכים אליה, והיא מאוחרת יותר - יש מקילים יותר לעשות דברים כאלה, אם אין באפשרותך לעשות אותם בשעה מאוחרת יותר, ואת הזמן המוקדם לעשות בלימוד ובהתכוננות לתפילה. אולם, אם אין תפילה כזו - יש לפתוח את היום בתפילה.
שאלה: בשר וחלב: ניגבתי את החצובה שעל גבי הכיריים בסמרטוט לח ולאחר מכן( לא בטוח שהחצובה הספיקה להתייבש) העמדתי על גביה סיר חלבי חם(לא בטוח שהיה יד סולדת אבל הוא היה חם)האש בכיריים הייתה כבויה כל העת. שאלתי האם הסיר נאסר כיוון שיכול להיות שהחצובה היתה רטובה והסיר היה חם, או שהכל ר? על תשובתכם!
תשובה: נראה שאין בכלל בעיה
שאלה: כשרות תרופה: אני מעוניין להשתמש בתרופה - ארטריל, שמקבילה כנראה לתרופה "מגה גלופלקס". א. התרופה מופיעה ברשימת התרופות הכשרות לפסח. האם זה אומר רק שאין בה חמץ, או גם שהיא אכן כשרה? ב. אמר לי ת"ח שמכיוון שלוקחים את התרופה שלא כדרך הנאתה (זו אבקה לא טעימה שממוססים במים ושותים) ניתן להשתמש בה. ברצוני לדעת עד כמה היתר זה הוא מקובל ומרווח. ב ו
תשובה: א. זה אומר שאין בו חמץ. אבל אין בזה שום קשר לכשרותם של כל שאר חומרי הגלם שיש בתרופה. ב. אמת נכון הדבר. אולם משתמשים בסברה זו רק שני תנאים: 1.ברפואה בדיקה 2.לאדם שהוא חולה. יש בעיה קשה היום ש"מדביקים" את הסברה הזאת על כל ויטמין וכל תוסף מזון למרות שהם אינם תרופות והאדם הלוקח אותם אינו מוגדר כ"חולה".
שאלה: דיבור באמצע שמונה עשרה: אם התפללתי תפילת שמונה ואחותי ראתה שאני מתפללת ובכל זאת הפריעה לי כי היא מיהרה והוציאה אותי מהריכוז אז הפסקתי להתפלל והתעצבנתי עליה והיא גרמה לי גם לדבר ואחר כמה זמן התפפלתי עוד פעם את תפילת שמונה עשרה.זה ר?מה עושים?מה הדין?
תשובה: אם הדיבור היה ארוך כך שיכלת להתפלל שוב בזמן זה, אזי יש להתפלל שוב. אם הדיבור היה קצר, אלא שלא התכוונת, אזי לכתחילה היה עלייך לחזור לברכה שבה חדלת מלהתכוון ולהמשיך משם בכוונה. לאחר מעשה, אם ודאי לך שבתפילה השניה תתכווני, אזי יש להתפלל שוב. אם לא ודאי לך שתתכווני בה, אין להתפלל שוב.
שאלה: דחיית מקווה לצורך: הרב. ליל הטבילה של אישתי בעז"ה יוצא מחר אבל לצערנו היא חולה (בעז"ה עד מחר היא תבריא) הדלקת גרון. האם יש אפשרות לדחות את הטבילה בלילה אם היא עדיין תהיה חולה ח"ו?
תשובה: אפשר לטבול עם דלקת גרון, לא קורה דבר למרות אי הנעימות. מצוה לטבול בזמן. אם בכל זאת היא מתקשה בכך, מותר להמתין לילה
שאלה: ק"ש לפני שינה: הרב, אני נמצאת בשירותי הצבאי וכחלק ממנו אני עושה משמרות לילה וישנה ביום השאלה שלי היא אם כשאני עולה לישון ביום אני צריכה להגיד קריאת שמע שעל המיטה? אותו דבר בנוגע לברכות השחר מתי עליי להגיד אותן כשאני עושה משמרת לילה בבוקר למרות שאני ערה כל הלילה או כשאני קמה בערב? אשמח לתשובה
תשובה: קריאת שמע נאמרת רק בלילה. ברכת המפיל נאמרת רק אם את ישנה בלילה. ברכות השחר נאמרות רק בהשכמת הבקר, גם אם לא ישנת כל הלילה. עייני בתשובה שהשבתי ובקישורים שם כדי להכיר את כל הפרטים
שאלה: ריקוד זומבה: הייתי שמחה לשאול את הרב האם מותר לרקוד זומבה (ריקוד אירובי שמטרתו שריפת קלוריות, כאשר ברקע יש מוזיקה) בימי בין המצרים, שלושת השבועות?
תשובה: בימי העומר או בימי בין המיצרים, אסור לנהוג כפי שתארת. גם בימות החול הדבר אסור לפעמים, במקרים ומקומות בהם יש מנגינות פרועות המעוררות יצרים שהתורה מבקשת לעדן ולא להוציא באופן שאינו מבוקר. אם המנגינה מתאימה לרוח התורה- דמות של ענווה וצניעות, מותר. כל מקרה לגופו,המשתתפת צריכה לבחון האם המנגינה גורמת לירא"ש בעולמה או פוגמת בה. אין לזה היתר גורף.
שאלה: הזיהום באיזור חיפה: הרב. לאחרונה ישנו לא מעט שיח על הסכנות הבריאותיות הקשות מזיהום האוויר הרב באיזור חיפה והקריות. בפרט לאור תכניות להרחבת חלק מהמפעלים המזהמים, וכאשר הגורמים הרלוונטיים גוררים רגלים בטיפול בכל נושא הזיהום. בעבר היו מי שביקרו את רבני הציונות הדתית על התמקדות יתר בארץ ישראל. אמנם כיום ישנו גם עיסוק רב גם בצדק חברתי ובכלכלה. עם זאת, חסר לי מאוד קולם של הרבנים בסוגיא הקשה הזו. ישנן מחלות רבות שנטען כי זיהום האוויר התעשייתי גורם להן - וקולה של הרבנות איננו. מה דעת הרב? האם יש מקום לקריאת רבנים למדינה לטפל בעניין הזה? לקרוא לציבור להתעניין וליצור אווירה ציבורית דואגת? אשמח לדעת מה הרב חושב בסוגיא קשה זו.
תשובה: קשה למצוא נושא בסיסי יותר מאשר בריאות הציבור, ושאלות מורכבות הנוגעות בדילמות שבין החתירה לבריאות, הצרכים הכלכליים, רמות הסיכון וכדו. אינני מתכוון דווקא למפרץ חיפה - גם בשל הרצון להימנע מלהכניס נושא כל כך משמעותי ל"נישה", וגם בשל הפערים הגדולים והמחלוקת ביחס לעובדות   כי אם באופן כללי כנושא הנוגע לציווי האלוקי הראשון על האדם: "ורדו בדגת הים ובעוף השמיים", שהתפרש על ידי רבותינו לא רק כרשות לנצל את העולם, כי אם גם כאחריות גדולה המוטלת על האדם. במקרה של זיהום האוויר מדובר כמובן גם בעניינים יסודיים ביותר בתחום פיקוח נפש. האם יש להלכה ולתורה תרומה אפשרית לסוגיה זו? בוודאי. מדובר לא רק בסוגיה מדעית (מהן העובדות), אלא ובעיקר בסוגיה אתית (היחס הראוי בין הסיכון, בריאות הציבור, הקיום האנושי וכדו ). נכון הוא שההלכה אינה רגילה בנושאים מעין אלה, ומעט מאוד יש במקורות הקדומים בנושא הסביבה, אולם חובה לשאוב מתוך ההלכות הקיימות ומתוך עולם האגדה הן את ההירתמות לנושא גדול זה, והן את התפישה הרוחנית והמוסרית שנוטה יותר (כמובן שלא באופן מוחלט) לכיוון העדפה מסוימת של בריאות הציבור על פני ההישגים שמפעלי התעשייה השונים משיגים. זה כמובן מחייב אותנו לטעון דברים דומים בעימות שבין הרצון לבנות ישוב נוסף ובין הנזק הסביבתי וכדו. איני יודע אם יש מקום  לקרוא לרבנים, ומי צריך לקרוא. ברם, אני סובר שיש להירתם למאבק הציבורי הלא מתלהם, התובע דיון מדויק ומכוון בנושא, וחותר לקראת כוונון נכון של כל הסוגיה, לא באופן פופליסטי (למשל, תביעה לסילוק כל מפעלי התעשייה, בלי להתייחס כלל להשלכות על התעסוקה ושאר ממדי החיים), כי אם באופן אחראי ושקול. זהו בהחלט נושא מהותי ביותר לחיינו, וממילא גם לתורתנו. וטוב שאתה מעלה את הנושא. גם כשמקימים ממשלה - נושאים אלה נותרים חשובים ביותר ומהותיים ביותר. באופן אישי, אני עוסק בו במסגרות שונות שאני חלק מהן. ויישר כוח
שאלה: מציאת בן זוג: אני בת 18 וחצי. ולדעתי זהו כבר גיל מתאים לצאת עם בחורים ואפילו למצוא בן זוג לחיים. גם אמא שלי דוחפת אותי לזה ואין לה בעיה כבר כמו בעבר. אבל אני לא מצליחה למצוא בחור שמעוניין וגם שומר נגיעה ונזהר. אני לא יודעת למה אבל הרבה פעמים אני מוצאת את עצמי עם בחורים קטנים ממני וזה קצת מלחיץ אותי שאולי אני ילדותית או משעממת. כי מאוד חשוב לי גם שיהיה משכיל ובעל שאיפות. חוץ מזה שלפניי שנתיים הייתי בקשר עם מישהו שהבנתי שזה לא הגיל ואני עדיין קטנה מידיי ונפרדתי ממנו.מאז גדלתי ולמדתי המון על החיים ועל הנושא המורכב הזה בינו לבינה, אבל נשארה לי צלקת ואני מרגישה עדיין משהו כלפיו למרות שלדעתי הוא כבר לא מתאים למה שאני מחפשת. אשמח עם תעזרו לי למצוא פתרון וגם להבין מה נכון!! מראש.
תשובה: לך! הבעיה שאת מעלה היא נפוצה כך שזו לא בעיה בך ולא הייתי תולה בך חוסר בגרות רק בגלל זה. הסיבה לבעיה נעוצה בזה שבשכבת הגיל שאת נמצאת בה רוב הבנים הרציניים נמצאים במסגרות שניתן להניח בבטחה נמצאות רחוק ממך. רוב הבנים האיכותיים הולכים ללמוד תורה או לשרת בצבא, כמובן שיש חריגות כאלו ואחרות אבל אני על הרוב דיברתי. גם אם יוצא לך לראות אותם פה ושם בתנועת הנוער או כד  מרביתם רק התחילו מסלול חיים ולא בהכרח פנויים בראש להקים בית. אם את כבר בשלה להקים בית בישראל לא צריך להתבייש חשבי על סגנון הבחור אותו היית רוצה כבן זוג ותחפשי מישהו שיכול לשדך לך מישהו משם. אם צריך, אעזור לך. לגבי הקשר שהיה לך בעבר פעמים רבות שהדעת חוזרת לשם רק מפני שהוא הזוגיות שאת מכירה ובאם תמצאי בחור איכותי וירא שמים אשר ישבה את לבך ההתמודדות תיחלש מאליה. לא תמיד אבל פעמים רבות זה כך. אם צריך עוד משהו, הדוא"ל שלי: eyfy156 gmail.com אליהו פרג ון
שאלה: שימוש בעלים רגילים בהכנת מיצי ירקות: אני מכינה מיצי ירקות במכשיר לסחיטת פרות קשים )גזר תפוחים וכו ( ומכניסה גם ירקות עליים פנימה )סלרי, פטרוזיליה ועוד(. מתקבל מיץ צלול ללא חלקים מוצקים בכלל. האם ניתן להשתמש בירקות עליים בכשרות רגילה או שחייבים בעלים ללא תולעים?
תשובה: ניתן להשתמש בעלים רגילים ובתנאי ש: 1. משרים במי סבון 3 דקות 2. בודקיפ 3 עלים מול האור אם הם יוצאים נקיים אז מותר לעשות מהם מיץ.
שאלה: אונס   שגרם לברכה ל.: בע"ה יום רביעי בשבת י"ז באייר ה תשע"ה 32 יום בעומר החזקתי כוס משקה בירכתי מישהו הכניס את אצבעו, הלא נקייה, למשקה, ואני לא מסוגל עכשו לשתות את המשקה, ואני שופך אותו אני לוקח כוס משקה אחרת, ומברך נכון? ואם אין לי כוס משקה אחרת - אז.!
תשובה: בסימן רו  בסעיף ו, יש מחלוקת המחבר והרמ"א. (כך מפרש המשו"ב בביה"ל ד"ה רק שלא) לשיטת המחבר, אם נשפכה הכוס עליה ברכת, על כוס שניה צריך לברך, גם אם היה בקבוק משקה לפניך. לרמ"א, אם היה בקבוק משקה לפניך, ודעתך היתה לשתות ממנו, בנוסף לכוס שהיתה בידך, אין לברך על הכוס השניה. אם אין משקה נוסף, לא שותה וממילא לא מברך. הרב אליקים לבנון www.yelm.co.il